Document ID: 32015D0493

NÕUKOGU OTSUS (EL) 2015/493,
17. märts 2015,
millega muudetakse otsust 1999/70/EÜ riikide keskpankade välisaudiitorite kohta Latvijas Banka välisaudiitorite osas
EUROOPA LIIDU NÕUKOGU,
võttes arvesse Euroopa Liidu lepingule ja Euroopa Liidu toimimise lepingule lisatud protokolli (nr 4) Euroopa Keskpankade Süsteemi ja Euroopa Keskpanga põhikirja kohta, eriti selle artiklit 27.1,
võttes arvesse Euroopa Keskpanga 3. veebruari 2015. aasta soovitust EKP/2015/3 Euroopa Liidu Nõukogule Latvijas Banka välisaudiitorite kohta (1)
ning arvestades järgmist:
(1)
Euroopa Keskpanga (EKP) ja eurosüsteemi riikide keskpankade raamatupidamist auditeerivad EKP nõukogu soovitatud sõltumatud välisaudiitorid, kelle kiidab heaks Euroopa Liidu Nõukogu.
(2)
Senise Latvijas Banka välisaudiitori volitused lõppesid pärast 2014. majandusaasta auditeerimist. Seetõttu on vaja välisaudiitor ametisse määrata alates 2015. majandusaastast.
(3)
Latvijas Banka on majandusaastateks 2015-2019 valinud oma välisaudiitoriks KPMG Baltics SIA.
(4)
EKP nõukogu soovitas määrata Latvijas Banka välisaudiitoriks majandusaastateks 2015-2019 KPMG Baltics SIA.
(5)
On asjakohane järgida EKP nõukogu soovitust ning muuta nõukogu otsust 1999/70/EÜ (2) sellele vastavalt,
ON VASTU VÕTNUD KÄESOLEVA OTSUSE:
Artikkel 1
Otsuse 1999/70/EÜ artikli 1 lõige 18 asendatakse järgmisega:
„18. KPMG Baltics SIA kinnitatakse Latvijas Banka välisaudiitoriks majandusaastateks 2015-2019.”
Artikkel 2
Käesolev otsus jõustub selle teatavakstegemise päeval.
Artikkel 3
Käesolev otsus on adresseeritud Euroopa Keskpangale.
Brüssel, 17. märts 2015

Labels: 2
4
18